અમેરિકન ડોલર અને વ્યાજદરમાં વૃદ્ધિનું દબાણ ચાલુ રહેશે. આગામી સમયમાં પણ ડોલરમાં મજબૂતાઈ જળવાશે. રિસ્ક-ઓફ સેન્ટિમેન્ટ થોડો સમય જળવાશે. ઉલ્લેખનીય છે કે, તુર્કી અને આર્જેન્ટિનાની સમસ્યાને કારણે ઊભરતાં બજારોમાં વેચવાલી શરૂ થઈ છે. બંને દેશ સમસ્યા ઉકેલવા સક્રિય છે. તુર્કીએ અર્થતંત્રમાં સ્થિરતા માટે નવાં પગલાં લીધાં છે. જોકે, તેને લીધે વ્યાજદરના બદલાઈ રહેલા માહોલનું જોખમ નહીં ઘટે. વધુમાં ડોલરની મજબૂતાઈ ઊભરતાં બજારો પર દબાણ વધારશે.